Foto: Financial Times Yaponiya bosh vaziri Sindzo Abe Shimoliy Koreya yetakchisi Kim Chen In bilan uchrashish niyatida ekanini bildirdi. Bu haqda u The Financial Times nashriga bergan intervyusida aytdi. Abening so‘zlariga ko‘ra, tomonlar o‘rtasida mavjud bo‘lgan ishonchsizlikni bartaraf etish uchun shaxsiy uchrashuv o‘tkazish kerak. «Men o‘zaro ishonchsizlikni bartaraf etish maqsadida rais Kim Chen In bilan yuzma-yuz suhbatlashishim kerak, deb o‘ylayman», - deya aniqlik kiritdi u. Eslatib o‘tamiz, avvalroq KXDR asosiy raketa poligonini buzish ishlarini to‘xtatib qo‘ygani xabar berilgandi.